L-IĠM b'kunsill ġdid iffurmat b'membri minn sitt kmamar tal-aħbarijiet
Imtella' Ġunju 27, 2020 - Aġġornata 27 Ta' Ġunju, 2020 3:09pm F'Laqgħa Ġenerali Annwali nħatar Kunsill Eżekuttiv ġdid għall-Istitut tal-Ġurnalisti Maltin għas-sentejn li ġejjin. Fi stqarrija l-IGM qal li għall-ewwel darba, il-kunsill se jkollu membri minn sitt kmamar tal-aħbarijiet lokali biex b'hekk hemm l-akbar rapreżentanza tal-midja Maltija. Għall-ewwel darba ukoll, l-IĠM se jkollu tliet nisa fil-Kunsill, biex b'hekk hemm l-akbar rappreżentanza femminili li qatt kellu l-Kunsill tal-IĠM fi 30 sena. Fin-nuqqas ta' nominazzjoni għall-kariga ta' President, il-laqgħa ġenerali annwali qablet li persuna fost il-membri eletti fil-kunsill għandha tintgħażel għall-President fl-ewwel laqgħa tal-Kunsill meta jitqassmu il-karigi rispettivi. Nigel Mifsud se jibqa' jokkupa l-kariga ta' Segretarju Ġenerali waqt li Mario Schiavone se jibqa jokkupa lkariga ta' teżorier. Il-membri l-oħra appuntati huma Claire Caruana, Sylvana Debono, Christine Amaira, Neil Camilleri, Julian Bonnici, Charles Camenzuli u Domenic Aquilina. Il-President tal-Għaqda Ġurnalisti Sport Sandro Micallef se jkun membru mingħajr vot fil-kunsill, bl-għaqda hi statutorjament affiljata fi ħdan l-IĠM. B'vot unanimu, il-laqgħa ġenerali irringrazzjat lill-membri li temmew ħidmiethom filKunsill: ic-Chairman Yannick Pace, u l-membri Mario Xuereb u Roderick Agius.